Svetlyj put

Svetlyj put (originaltittel: Светлый путь) er en sovjetisk film fra 1940, regissert av Grigorij Aleksandrov.

Handling 
Historien er lagt til våren 1930. Hovedpersonen er en analfabet, Tanya Morozova, fra landsbygda som har flyttet til Moskva. Der bor hun sammen med en tidligere NEP-mann, frem til hun blir kastet ut fra leiligheten. Tanya blir invitert av en venninne, Maria Sergeevna, Pronina til å flytte inn hos henne. Hun hjelper også Tanya med å skaffe seg jobb som vever ved en fabrikk hvor Maria arbeider som sekretær. Etter å ha markert seg i en konflikt mot sabotøren Samokhin, blir Tanya medlem av Stakhanovitt-bevegelsen - oppkalt etter Aleksej Stakhanov.

Tanya oppnår raskt enestående ytelse i produksjonen, og får også utdannelse som sertifisert ingeniør. I Kreml blir Tanya Morozova belønnet med Leninordenen, for prestasjoner i hennes arbeid. Hun blir også valgt som vara-medlem for Det øverste sovjet. En tid senere møter hun Alexei Lebedev, som har blitt ansatt som direktør ved fabrikken. Med sine prestasjoner klarer Tanya etter hvert å få hans kjærlighet og respekt.

Skuespillere 
 Lyubov Orlova som Tatiana Morozova
 Yevgeny Samoylov som Alexey Lebedev
 Elena Tyapkina som Maria Sergeevna Pronina.
 Vladimir Volodin som professor Pyotr Taldykin
 Osip Abdulov som Feodor Karpovich Dorokhov
 Nikolay Konovalov som Nikolai Zubkov
 Anastasia Zuyeva som Agrafena Lukinichna.
 Rina Zelyonaya som en sekretær.
 Pavel Olenev som Kurnakov.
 Fedor Seleznev som Samokhin.
 V.V. Jidkova som en elskerinne
 Vera Altayskaya som Claudia
 Nina Fedosyuk som Maroussia
 Alexandra Terekhina som Varia

Referanser

Eksterne lenker 

Sovjetiske filmer
Filmer fra 1940